પ્રહાર કરવા માટે યોગ્ય શબ્દોની પસંદગી કરીને વિભાકરે પાઠકની આંખોમાં આંખો પરોવીને એકએક શબ્દ ઉપર ભાર મૂકીને કહ્યું. ‘મારી એ બ્રીફકેસ અત્યારે આપની પાસે છે...’ ચોંકી ઉઠેલા પાઠકની સામે જોઈને એણે ઠંડકથી ઉમેર્યું. ‘મારી વાત ઉપર વિશ્વાસ ના બેસતો હોય તો આજે ઘેર જઈને એ બ્રીફકેસ ચકાસી જોજો. બીજી ચાલુ બ્રીફકેસમાં બહાર દેખાય એ રીતે નામના બે અક્ષર લગાડવાની સગવડ હોય છે. એ બ્રીફકેસાં અંદરની તરફ જમણા હાથે બે અક્ષર મેં એમ્બોઝ કરાવેલા છે. વી ફોર વિભાકર અને એચ ફોર હરિવલ્લભદાસ. આપ ઘેર જઈને એવી અને એચ ચકાસી લેજો એટલે મારી વાત ઉપર વિશ્વાસ બેસશે...’